stanford-oval/wikipedia huggingface dataset:
ยศตำรวจไทย
ประวัติ > พ.ศ. 2475 เปลี่ยนแปลงการปกครอง > ดาวแปดแฉก

ต่อมาในรัชสมัยของรัชกาลที่ 5 ประเทศตะวันตกได้แผ่อิทธิพลเข้ามา ทำให้สยามในเวลานั้นปรับและรับเครื่องหมายทางทหารของตะวันตก คือดาวห้าแฉกสำหรับใช้ในยศของทหารตามรูปแบบของสากล ขณะที่ตำรวจหากจะใช้เป็นดาวห้าแฉกเหมือนกันแต่เป็นสีเงินก็จะไปซ้ำซ้อนกับเครื่องหมายยศของทหารอากาศ ทำให้กิจการตำรวจในเวลานั้นได้รับความเมตตาจากสมเด็จพระอริยวงศาคตญาณ (จวน อุฏฺฐายี) สมเด็จพระสังฤราชฯ องค์ที่ 16 ให้ใช้เป็นดาวเงินแปดแฉก แต่ละแฉกมีความหมายถึงธรรมะที่ให้ข้าราชการตำรวจชั้นสัญญาบัตรยึดถือ คือ
สังคหวัตถุ 4
มรรค 8
อิทธิบาท 4
พรหมวิหาร 4
โลกธรรม 8
ทิศ 6
อริยสัจ 4
ความกตัญญู
ประวัติ > พ.ศ. 2501 ถึงสิ้นสุดกรมตำรวจ

หลังจาก พ.ศ. 2501 ได้มีการประกาศกฎกระทรวง ฉบับที่ 9 (พ.ศ. 2501) ซึ่งออกตามความในพระราชบัญญัติเครื่องแบบตำรวจ พุทธศักราช 2477 (ฉบับที่ 2) ซึ่งมีเนื้อหาไม่เปลี่ยนแปลงจากเดิมมากนัก มีการเพิ่มรูปแบบของอินทรธนูอ่อน คืออินทรธนูสีเดียวกับเนื้อผ้าเครื่องแบบ และอินทรธนูแข็งเป็นแผ่นความกว้าง 5 เซนติเมตร ยาวตามขนาดบ่า พื้นสีเลือดหมู ส่วนปลายมีดุมสีโลหะ สาบสีดำ มีรายละเอียดปลีกย่อย ดังนี้
นักเรียนนายร้อยตำรวจ จะมีแถบสีเงินความกว้าง 1 เซนติเมตรพาดกลางตามความยาวของอินทรธนู
จ่านายสิบตำรวจและนายดาบตำรวจ จะมีแถบสีเงินความกว้าง 0.5 เซนติเมตรเป็นขอบ เว้นแค่ด้านไหล่
นายร้อยตำรวจ จะมีแถบสีเงิน ความกว้าง 1 เซนติเมตรเป็นขอบ เว้นแค่ด้านไหล่
นายพันตำรวจ จะเหมือนกับนายร้อยตำรวจ แต่มีแถบสีเงิน ความกว้าง 0.5 เซนติเมตร พาดกลางตามความยาวของอินทรธนู
นายพลตำรวจ พื้นอินทรธนูปัด้วยดินเงินเป็นลายถักเต็มแผ่นอินทรธนูแข็ง
ขณะที่จ่านายสิบตำรวจ จะไม่ใช่เครื่องหมายบั้งประดับบริเวณแขนร่วมกับนายสิบตำรวจ แต่เปลี่ยนมาใช้เครื่องหมายประดับที่อินทรธนูทั้ง 2 ข้างแทน มีรายละเอียด คือ
เครื่องหมายยศจ่าสิบตำรวจหลังจาก พ.ศ. 2501จ่านายสิบตำรวจ รูปบั้งทำจากโลหะสีเงินเป็นรูปหางนกแซงแซว ความกว้าง 0.3 เซนติเมตร ปลายทั้งสองของบั้งห่างกัน 3 เซนติเมตร เรียงห่างกันจำนวน 3 บั้ง ระยะห่าง 0.2 เซนติเมตร ด้านแหลมชี้มาทางด้านคอ และมีขีดความกว้าง 0.3 เซนติเมตร ยาว 3 เซนติเมตร จำนวน 1 ขีด วางตามขวางของอินทรธนูตัดกลับปลายบั้ง ห่างจากอินทรธนูด้านไหล่ 0.5 เซนติเมตร
ประวัติ > พ.ศ. 2501 ถึงสิ้นสุดกรมตำรวจ > การเปลี่ยนแปลงอื่น ๆ

หลังจากกฎกระทรวงดังกล่าว ได้มีการประกาศปรับปรุงระเบียบต่าง ๆ ที่สำคัญ เช่น
พ.ศ. 2504 ได้ปรับเครื่องหมายยศของนายพลตำรวจ โดยปรับให้จากเดิมเริ่มต้นประดับดาวที่พลตำรวจตรี 1 ดาว พลตำรวจโท 2 ดาว และพลตำรวจเอก 3 ดาว ปรับเป็น
พลตำรวจจัตวา 1 ดาว
พลตำรวจตรี 2 ดาว
พลตำรวจโท 3 ดาว
พลตำรวจเอก 2 ดาว
ประวัติ > สำนักงานตำรวจแห่งชาติ

ปัจจุบันยศตำรวจถูกกำหนดโดยพระราชบัญญัติตำรวจแห่งชาติ พ.ศ. 2565
ชั้น ยศ และตำแหน่ง

สำหรับสำนักงานตำรวจแห่งชาติ ปัจจุบันพระราชบัญญัติตำรวจแห่งชาติ พ.ศ. 2565 ได้กำหนดชั้นข้าราชการตำรวจ 3 ชั้น ยศตำรวจทั้งหมด 14 ยศ และมีตำแหน่งข้าราชการตำรวจประเภทที่มียศ 13 ตำแหน่ง ได้แก่
| ชั้นข้าราชการตำรวจ | ยศตำรวจ | ตำแหน่งข้าราชการตำรวจประเภทที่มียศ | หมายเหตุ |
| --- | --- | --- | --- |
| ชั้นสัญญาบัตร |  พลตำรวจเอก  พลตำรวจโท  พลตำรวจตรี  พันตำรวจเอก  พันตำรวจโท  พันตำรวจตรี  ร้อยตำรวจเอก  ร้อยตำรวจโท  ร้อยตำรวจตรี |  ผู้บัญชาการตำรวจแห่งชาติ  รองผู้บัญชาการตำรวจแห่งชาติ และ จเรตรวจแห่งชาติ  ผู้ช่วยผู้บัญชาการตำรวจแห่งชาติ และ รองจเรตำรวจแห่งชาติ  ผู้บัญชาการ และ จเรตำรวจ  รองผู้บัญชาการ และ รองจเรตำรวจ  ผู้บังคับการ  รองผู้บังคับการ  ผู้กำกับการ  รองผู้กำกับการ และ สารวัตรใหญ่  สารวัตร  รองสารวัตร |  |
| ชั้นประทวน |  ดาบตำรวจ  จ่าสิบตำรวจ  สิบตำรวจเอก  สิบตำรวจโท  สิบตำรวจตรี |  ผู้บังคับหมู่  รองผู้บังคับหมู่ |  |
| ชั้นพลตำรวจ | พลตำรวจสำรอง |  |  |
เครื่องหมายยศ

เครื่องหมายยศตำรวจไทยของสำนักงานตำรวจแห่งชาติในปัจจุบัน ได้แก่
เครื่องหมายยศ > ชั้นประทวนและพลตำรวจ

| กลุ่มชั้นยศ | ตำรวจชั้นประทวนอาวุโส | ตำรวจชั้นประทวนอาวุโส | ตำรวจชั้นประทวนอาวุโส | ตำรวจชั้นประทวนอาวุโส | ตำรวจชั้นประทวนอาวุโส | ตำรวจชั้นประทวนอาวุโส | ตำรวจชั้นประทวนอาวุโส | ตำรวจชั้นประทวนอาวุโส | ตำรวจชั้นประทวนอาวุโส | ตำรวจชั้นประทวนอาวุโส | ตำรวจชั้นประทวนอาวุโส | ตำรวจชั้นประทวนอาวุโส | ตำรวจชั้นประทวนอาวุโส | ตำรวจชั้นประทวนอาวุโส | ตำรวจชั้นประทวนอาวุโส | ตำรวจชั้นประทวนอาวุโส | ตำรวจชั้นประทวนอาวุโส | ตำรวจชั้นประทวนอาวุโส | ตำรวจชั้นประทวนอาวุโส | ตำรวจชั้นประทวนอาวุโส | ตำรวจชั้นประทวนอาวุโส | ตำรวจชั้นประทวนอาวุโส | ตำรวจชั้นประทวน | ตำรวจชั้นประทวน | ตำรวจชั้นประทวน | ตำรวจชั้นประทวน | ตำรวจชั้นประทวน | ตำรวจชั้นประทวน | พลสมัคร และพลตำรวจ | พลสมัคร และพลตำรวจ | พลสมัคร และพลตำรวจ | พลสมัคร และพลตำรวจ | พลสมัคร และพลตำรวจ | พลสมัคร และพลตำรวจ | พลสมัคร และพลตำรวจ | พลสมัคร และพลตำรวจ |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |

|  สำนักงานตำรวจแห่งชาติ ด ค ก |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  | ไม่มีเครื่องหมาย | ไม่มีเครื่องหมาย |  |  |  |  |  |  |
|  สำนักงานตำรวจแห่งชาติ ด ค ก | ดาบตำรวจ Dap Tamruat | ดาบตำรวจ Dap Tamruat | ดาบตำรวจ Dap Tamruat | ดาบตำรวจ Dap Tamruat | ดาบตำรวจ Dap Tamruat | ดาบตำรวจ Dap Tamruat | จ่าสิบตำรวจ Cha Sip Tamruat | จ่าสิบตำรวจ Cha Sip Tamruat |  |  |  |  |  |  |  |  | สิบตำรวจเอก Sip Tamruat Ek | สิบตำรวจเอก Sip Tamruat Ek | สิบตำรวจเอก Sip Tamruat Ek | สิบตำรวจเอก Sip Tamruat Ek | สิบตำรวจเอก Sip Tamruat Ek | สิบตำรวจเอก Sip Tamruat Ek | สิบตำรวจโท Sip Tamruat Tho | สิบตำรวจโท Sip Tamruat Tho | สิบตำรวจโท Sip Tamruat Tho | สิบตำรวจโท Sip Tamruat Tho | สิบตำรวจตรี Sip Tamruat Tri | สิบตำรวจตรี Sip Tamruat Tri | พลตำรวจ Phon Tamruat | พลตำรวจ Phon Tamruat |  |  |  |  |  |  |
| ภาษาอังกฤษ | Police sergeant major | Police sergeant major | Police sergeant major | Police sergeant major | Police sergeant major | Police sergeant major | Police Master sergeant | Police Master sergeant |  |  |  |  |  |  |  |  | Police sergeant | Police sergeant | Police sergeant | Police sergeant | Police sergeant | Police sergeant | Police corporal | Police corporal | Police corporal | Police corporal | Police lance corporal | Police lance corporal | Police constable | Police constable |  |  |  |  |  |  |
ตำรวจรัฐสภา

บทความหลัก: ตำรวจรัฐสภา
เครื่องหมายระดับของตำรวจรัฐสภานั้น จะใช้เครื่องหมายลักษณะเดียวกับตำรวจไทยทั่วไป แต่จะแตกต่างในเรื่องของรายละเอียดประเภทตำแหน่งและหลักเกณฑ์ในการประดับ
ตำรวจรัฐสภา > ประเภททั่วไป

|  |
| --- | --- | --- | --- | --- | --- | --- | --- | --- | --- | --- |


| ตำแหน่ง |  | ระดับทักษะพิเศษ | ระดับทักษะพิเศษ | ระดับทักษะพิเศษ | - | ระดับอาวุโส | ระดับชำนาญงาน | ระดับชำนาญงาน | ระดับชำนาญงาน | ระดับชำนาญงาน |
| ระยะเวลาดำรงตำแหน่ง |  | 8 ปีขึ้นไป | 4 ปี แต่ไม่ถึง 8 ปี | ไม่ถึง 4 ปี | - | - | 2 ปีขึ้นไป | ไม่ถึง 2 ปี | 4 ปีขึ้นไป | 2 ปี แต่ไม่ถึง 4 ปี |
| การแผลงเป็นอังกฤษ |  | Highly Skilled Level | Highly Skilled Level | Highly Skilled Level | - | Senior Level | Experienced Level | Experienced Level | Experienced Level | Experienced Level |
เจ้าหน้าที่ตำรวจรัฐสภาระดับปฏิบัติงาน
ดำรงตำแหน่งระดับปฏิบัติงานไม่ถึง 2 ปี ให้ใช้รูปดาว 8 แฉก ทำด้วยโลหะสีเงิน 1 ดาว
ดำรงตำแหน่งระดับปฏิบัติงานตั้งแต่ 2 ปีขึ้นไป แต่ไม่ถึง 4 ปี ให้ใช้รูปดาว 8 แฉก ทำด้วยโลหะสีเงิน 2 ดาว
ดำรงตำแหน่งระดับปฏิบัติงานตั้งแต่ 4 ปีขึ้นไป ใช้รูปดาว 8 แฉก ทำด้วยโลหะสีเงิน 3 ดาว
เจ้าหน้าที่ตำรวจรัฐสภาระดับชำนาญงาน ให้ใช้เครื่องหมายรูปพระมหามงกุฎมีรัศมีติดกับรูปดาว 8 แฉก ทำด้วยโลหะสีเงินติดกึ่งกลาง
ดำรงตำแหน่งชำนาญงานไม่ถึง 2 ปี ให้ใช้เครื่องหมายรูปพระมหามงกุฎมีรัศมีติดกับรูปดาว 8 แฉก ทำด้วยโลหะสีเงิน 1 ดาว
ดำรงตำแหน่งชำนาญงานตั้งแต่ 2 ปีขึ้นไป ให้ใช้เครื่องหมายรูปพระมหามงกุฎมีรัศมีติดกับรูปดาว 8 แฉก ทำด้วยโลหะสีเงิน 2 ดาว
ระดับอาวุโส
ให้ใช้เครื่องหมายรูปพระมหามงกุฎมีรัศมีติดกับรูปดาว 8 แฉก ทำด้วยโลหะสีเงิน 3 ดาว
ระดับทักษะพิเศษ ให้ใช้เครื่องหมายรูปพระมหามงกุฎมีรัศมีติดกับรูปดาว 8 แฉก ทำด้วยโลหะสีเงิน ติดกึ่งกลางระหว่างพระมหามงกุฎและช่อชัยพฤกษ์
ดำรงตำแหน่งทักษะพิเศษไม่ถึง 4 ปี ให้มีเครื่องหมายรูปพระมหามงกุฎมีรัศมีและมีช่อชัยพฤกษ์ทำด้วยโลหะสีเงินโค้งเข้าหาส่วนล่างของพระมหามงกุฎทั้งสองข้าง ประกอบด้วยรูปดาว 8 แฉก ทำด้วยโลหะสีเงินจำนวน 2 ดาว ติดกึ่งกลางระหว่างพระมหามงกุฎและช่อชัยพฤกษ์
ดำรงตำแหน่งระดับทักษะพิเศษตั้งแต่ 4 ปีขึ้นไป แต่ไม่ถึง 8 ปี ให้มีเครื่องหมายรูปพระมหามงกุฎมีรัศมีและมีช่อชัยพฤกษ์ทำด้วยโลหะสีเงินโค้งเข้าหาส่วนล่างของพระมหามงกุฎทั้งสองข้าง ประกอบด้วยรูปดาว 8 แฉก ทำด้วยโลหะสีเงินจำนวน 3 ดาว ติดกึ่งกลางระหว่างพระมหามงกุฎและช่อชัยพฤกษ์
ดำรงตำแหน่งระดับทักษะพิเศษตั้งแต่ 8 ปีขึ้นไป ให้มีเครื่องหมายรูปพระมหามงกุฎมีรัศมีและมีช่อชัยพฤกษ์ทำด้วยโลหะสีเงินโค้งเข้าหาส่วนล่างของพระมหามงกุฎทั้งสองข้าง ประกอบด้วยรูปดาว 8 แฉก ทำด้วยโลหะสีเงินจำนวน 4 ดาว ติดกึ่งกลางระหว่างพระมหามงกุฎและช่อชัยพฤกษ์
ตำรวจรัฐสภา > ประเภททั่วไป > ประเภทวิชาการ

ปัจจุบันกำลังอยู่ในช่วงปรับปรุงระเบียบเพื่อให้สอดคล้องกับตำแหน่ง เนื่องจากยังไม่มีระเบียบการประดับเครื่องหมายระดับรองรับที่ชัดเจน จึงใช้การเทียบเคียงกับตำแหน่งประเภททั่วไปเป็นการชั่วคราว
ตำรวจศาล

บทความหลัก: ตำรวจศาล (ประเทศไทย)
สำหรับเจ้าพนักงานตำรวจศาลนั้น ใช้มาตรฐานการกำหนดตำแหน่งของสำนักคณะกรรมการข้าราชการศาลยุติธรรม (ก.ศ.) ประกอบไปด้วย
ประเภททั่วไประดับปฏิบัติงาน ระดับชำนาญงาน และระดับอาวุโส
ประเภทวิชาการ ระดับปฏิบัติการ ระดับชำนาญการ และระดับชำนาญการพิเศษ
ดูเพิ่ม

ยศข้าราชการทหารและพลเรือนของสยาม
ยศทหารและตำรวจไทย
ตำรวจม้าในภูเก็ต พ.ศ. 2447
นายร้อยตำรวจเอก ขุนประดิษฐสกลการ (ไปล่ จันทประดิษฐ) เครื่องแบบประดับพระมหามงกุฎที่คอเสื้อ น่าจะเป็นภาพที่ถ่ายก่อนการเปลี่ยนแปลงเครื่องหมายยศในช่วงปี พ.ศ. 2475 ก่อนที่ท่านจะเสียชีวิตในการปราบกบฏบวรเดช
นักเรียนนายร้อยตำรวจชั้นปีที่ 4 สังเกตได้จากอินทรธนูแข็ง ระหว่างพระราชพิธึบรมราชาภิเษก พ.ศ. 2562
พลตำรวจจัตวา
นายตำรวจปกครองนักเรียนนายร้อยตำรวจ ประดับอินทรธนูแข็งของพันตำรวจตรี (ซ้าย) และร้อยตำรวจเอก (ขวา)
ตำรวจรัฐสภาแต่งกายคล้ายกันกับตำรวจแห่งชาติ แต่ไม่ได้ใช้ระบบยศเหมือนกัน เนื่องจากตำรวจรัฐสภามีอำนาจแค่ในพื้นที่รัฐสภา
ดอนัลต์ ตุสก์

| ดอนัลต์ ตุสก์ |
| --- | --- |
Donald Tusk


ประธานคณะมนตรียุโรป
ดำรงตำแหน่ง 1 ธันวาคม พ.ศ. 2557 – 30 พฤศจิกายน พ.ศ. 2562
ก่อนหน้า: แฮร์มัน ฟัน โรมเปย
ถัดไป: ชาร์ล มีแชล
นายกรัฐมนตรีโปแลนด์
อยู่ในวาระ
เริ่มดำรงตำแหน่ง  13 ธันวาคม พ.ศ. 2566
ประธานาธิบดี: อันด์แชย์ ดูดา
ก่อนหน้า: มาแตอุช มอราวีแยตสกี
ดำรงตำแหน่ง 16 พฤศจิกายน พ.ศ. 2550 – 22 กันยายน พ.ศ. 2557
ประธานาธิบดี: แลค กัตชึญสกี บรอญิสวัฟ กอมอรอฟสกี (รักษาการ) บอกดัน บอรูแซวิตช์ (รักษาการ) กแชกอช สแคตือนา (รักษาการ) บรอญิสวัฟ กอมอรอฟสกี
รอง: วัลแดมาร์ ปัฟลัก กแชกอช สแคตือนา ยานุช ปีแยคอชิญสกี ยาแชก รอสตอฟสกี แอลชบีแยตา บีแยญกอฟสกา
ก่อนหน้า: ยารอสวัฟ กัตชึญสกี
ถัดไป: แอวา กอปัตช์
ผู้นำฝ่ายค้าน
ดำรงตำแหน่ง 1 มิถุนายน พ.ศ. 2546 – 8 พฤศจิกายน พ.ศ. 2557
ก่อนหน้า: มาแชย์ ปวาชึญสกี
ถัดไป: แอวา กอปัตช์
 
ข้อมูลส่วนบุคคล
เกิด: ดอนัลต์ ฟรันชีแชก ตุสก์ 22 เมษายน พ.ศ. 2500 (67 ปี) กดัญสก์ โปแลนด์
ศาสนา: โรมันคาทอลิก
คู่สมรส: เมากอชาตา ตุสก์
บุตร: มีเคา กาตาชือนา
ศิษย์เก่า: มหาวิทยาลัยกดัญสก์
รางวัล:   
ลายมือชื่อ: 

ดอนัลต์ ฟรันชีแชก ตุสก์ (โปแลนด์: Donald Franciszek Tusk; เกิด 22 เมษายน พ.ศ. 2500) เป็นประธานคณะมนตรียุโรป เป็นอดีตนายกรัฐมนตรีโปแลนด์ ดำรงตำแหน่งระหว่าง พ.ศ. 2550 – พ.ศ. 2557 และเขาได้กลับมาดำรงตำแหน่งนายกรัฐมนตรีโปแลนด์อีกครั้งในปี 2566 และเขายังเป็นหัวหน้าพรรคการเมืองใหญ่ที่สุดในโปแลนด์อีกด้วย
เมื่อเดือนสิงหาคม พ.ศ. 2557 ตุสก์ ได้รับเลือกให้เป็นประธานคนถัดไปของคณะกรรมาธิการยุโรป และเมื่อวันที่ 9 กันยายน พ.ศ. 2557 ตุสก์ ได้ลาออกจากการเป็นนายกรัฐมนตรี
แหล่งข้อมูลอื่น

Prime Minister | Council of Ministers | The Chancellery of the Prime Minister (โปแลนด์)
European Council President
ตุ๊กตาไล่ฝน

ตุ๊กตาไล่ฝน
ตุ๊กตาไล่ฝนถือร่ม
ตุ๊กตาไล่ฝน หรือ เทะรุเทะรุโบซุ (ญี่ปุ่น: てるてる坊主; โรมาจิ: teru-teru-bōzu) เป็นตุ๊กตาขนาดเล็กที่ชาวญี่ปุ่นนิยมแขวนไว้ที่หน้าบ้าน ในเวลาที่ต้องการให้อากาศแจ่มใส ลักษณะของตุ๊กตาไล่ฝนเป็นตุ๊กตาผ้าสีขาว หัวกลมและมีการเขียนหน้าตา ในบางโอกาสชาวนาจะแขวนตุ๊กตาไล่ฝนกลับหัวสำหรับขอฝน ในปัจจุบันยังมีการแขวนตุ๊กตาไล่ฝนกันบ้าง โดยเฉพาะบ้านที่มีเด็กเล็ก
คำว่า เทะรุ (てる) ในภาษาญี่ปุ่นแปลว่า "แดดออก" และ โบซุ (坊主) แปลว่า พระ ทำนองเป็นตุ๊กตานักบวชที่ทำขึ้นสำหรับขอพร ญี่ปุ่นได้รับธรรมเนียมนี้มาจากประเทศจีนเมื่อราวสมัยเฮอัง ประเทศจีนมีตุ๊กตาขอพรที่เป็นตุ๊กตาเด็กผู้หญิงถือไม้กวาดอยู่ เรียกว่า 掃晴娘 เชื่อกันว่าไม้กวาดสามารถขจัดปัดเป่าสิ่งไม่ดีออกไปได้
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ตุ๊กตาไล่ฝน
อำเภอตาน-พยูซะยะ

| อำเภอตาน-พยูซะยะ သံဖြူဇရပ်မြို့နယ် |
| --- | --- |
อำเภอ
ที่ตั้งอำเภอตาน-พยูซะยะ (สีแดง) ในจังหวัดมอละมไยน์
พิกัด:  15°58′0″N 97°44′0″E﻿ / ﻿15.96667°N 97.73333°E﻿ / 15.96667; 97.73333
ประเทศ:  พม่า
รัฐ:  รัฐมอญ
จังหวัด: มอละมไยน์
เมืองหลัก: ตาน-พยูซะยะ
ประชากร (พ.ศ. 2557)
 • ทั้งหมด: 170,536 คน
เขตเวลา: UTC+6:30 (เวลามาตรฐานพม่า)
อำเภอตาน-พยูซะยะ (พม่า: သံဖြူဇရပ်မြို့နယ်; มอญ: ပွိုၚ်ဍုၚ်ဇြပ်ဗု, ออกเสียงไฟล์:LL-Q13349 (mnw)-咽頭べさ-ပွိုၚ်ဍုၚ်ဇြပ်ဗု.wav) เป็นอำเภอหนึ่งของจังหวัดมอละมไยน์ รัฐมอญ ประเทศพม่า เมืองหลักคือ ตาน-พยูซะยะ
เป็นที่ตั้งของสุสานทหารสัมพันธมิตรตาน-พยูซะยะและพิพิธภัณฑ์ทางรถไฟสายมรณะ ซึ่งสร้างขึ้นเพื่อรำลึกถึงเชลยศึกและผู้ถูกกักขังที่เสียชีวิตระหว่างการสร้างทางรถไฟสายไทย–พม่า ช่วงญี่ปุ่นยึดครองในสงครามโลกครั้งที่สอง
ตาน-พยูซะยะ

| ตาน-พยูซะยะ |
| --- | --- |
เมือง
ตาน-พยูซะยะ
ตาน-พยูซะยะที่ตั้งเมืองตาน-พยูซะยะในประเทศพม่า
พิกัด: 15°58′N 97°44′E﻿ / ﻿15.967°N 97.733°E﻿ / 15.967; 97.733
ประเทศ:  พม่า
รัฐ:  รัฐมอญ
จังหวัด: มอละมไยน์
อำเภอ: ตาน-พยูซะยะ
ประชากร
 • ศาสนา: พุทธ
เขตเวลา: UTC+6:30 (เวลามาตรฐานพม่า)
ตาน-พยูซะยะ (พม่า: သံဖြူဇရပ်; มอญ: ဇြပ်ဗု โสบปุ; "ศาลาดีบุก") เป็นเมืองหนึ่งในรัฐมอญ ทางทิศตะวันออกเฉียงใต้ของประเทศพม่า เป็นศูนย์กลางการปกครองของอำเภอตาน-พยูซะยะในจังหวัดมอละมไยน์ ตั้งอยู่ห่างจากมอละมไยน์ไปทางทิศใต้ประมาณ 64 กิโลเมตร (40 ไมล์) และห่างจากไจคะมีและหาดเซะเซไปทางทิศตะวันออกเฉียงใต้ประมาณ 24 กิโลเมตร (15 ไมล์)
ระหว่างสงครามโลกครั้งที่ 2 ตาน-พยูซะยะเป็นสถานีปลายทางด้านตะวันตกของทางรถไฟสายไทย–พม่า โดยเชื่อมโยงกับเส้นทางรถไฟเลียบชายฝั่งระหว่างเย่กับย่างกุ้งซึ่งมีอยู่แล้วก่อนเกิดสงคราม ตาน-พยูซะยะยังเป็นที่ตั้งค่ายพักเชลยศึกของญี่ปุ่นที่ถูกเกณฑ์ให้มาสร้างทางรถไฟ ร่างของทหารฝ่ายสัมพันธมิตรกว่า 3,000 นายถูกฝังไว้ในสุสานทหารสัมพันธมิตรตาน-พยูซะยะที่เมืองนี้
รายชื่อตอนในบันทึกแวมไพร์วานิทัส (มังงะ)

บันทึก​แวมไพร์วานิทัส​ เป็นซีรีย์มังงะถูกเขียนและวาดโดยอาจาย์​ โมจิซุกิ​ จุน​ ซึ่งเซ็ตติ้งตั้งอยู่ในปารีสซึ่งเป็นเมืองหลวงของฝรั่งเศส ศตวรรษที่ 19 และมีเนื้อหาดาร์กแฟนตาชี โรแมนติก คอมเมดี้ ลึกลับ แวมไพร์และสตรีมพังค์แล้วอ้างอิงวรรณกรรมกับประวัติศาสตร์ โดยเรื่องจะเน้นไปที่ "วานิทัส" เด็กหนุ่มผมดำผู้ครอบครองตำราวานิทัสและใช้รักษาแวมไพร์ที่กลายเป็นผู้ต้องสาป และ "โนเอ้" แวมไพร์หนุ่มที่ต้องมาร่วมมือกับวานิทัส เพื่อช่วยรักษาผู้ต้องสาป
ฌาน นางเอกของซีรีย์ "บันทึกแวมไพร์วานิทัส"
โดยซีรีส์นี้เริ่มต้นในนิตยสารรายเดือนในกังกังโจ๊กเกอร์ (Gangan Joker)ของสำนักพิมพ์สแควร์เอนิกซ์ เมื่อวันที่ 22 ธันวาคม 2558 และถูกซื้อลิขสิทธิ์โดยสยามอินเตอร์คอมิกส์ ในเดือนเมษายน 2563 โมจิซุกิเคยประกาศหยุดเขียนมังงะชั่วคราวเพราะการแพร่ระบาด COVID-19 ก่อนมังงะจะกลับมาตีพิมพ์ต่อในเดือนพฤศจิกายน 2559 สแควร์เอนิกซ์ได้รวบรวมตอนต่างๆ ไว้ใน ทังโกบง (tankōbon) ซึ่งเล่มแรกวางจำหน่ายเมื่อวันที่ 22 เมษายน 2559 ณ วันที่ 20 พฤษภาคม 2565 ส่วนเล่มสิบได้รับการเผยแพร่แล้ว
เมื่อวันที่ 18 กันยายน 2562 สำนักพิมพ์สยามอินเตอร์คอมิกส์ประกาศ LC ของวานิทัสผ่านหน้าเฟสบุ๊คทางการในวันที่จัดโปรโมชั่นมหกรรมงานหนังสือระดับชาติ ตอนแรกวานิทัสถูกตีพิมพ์ครั้งแรกมีปัญหามากมายทั้งเรื่องรูปเล่ม ฟอนต์ไม่สวย ชื่อไทยดูไม่น่าดึงดูด และใส่คำว่าแวมไพร์มาเกินจากชื่อของต้นฉบับ จนนักอ่านให้ฟีคแบคทางสำนักพิมพ์ จนยอมไปปรับแก้ไข เมื่อวันที่ 26 กันยายน 2562 ถึงอย่างนั้นก็ยังไม่ยอมเปลี่ยนชื่อของวานิทัสตามที่นักอ่านบางคนเรียกร้องว่าอยากให้แปลเป็นชื่อต้นฉบับมากกว่า นอกจากนี้มังงะยังได้ลิขสิขสิทธิ์ของไต้หวันโดยชาร์ปพอยท์เพรส ในฮ่องกงโดยสปาร์คเคิลโรล ในเกาหลีใต้โดยแดวอน ซี.ไอ ในฝรั่งเศสโดยKi-oon ในเยอรมันนีโดยCarlsen Manga ในอิตาลีโดยสตาร์คอมิกส์ (อิตาลี) ในสเปนโดยNorma Editorial ในรัสเซียโดย Istari Comics ในอเมริกันโดยเยนเพรส ซึ่งได้มีการประกาศลิขสิทธิ์เมื่อวันที่ 3 ธันวาคม 2558 ในทวิตเตอร์ทางการว่าจะเผยแพร่ตอนใหม่ของซีรีส์พร้อมกับญี่ปุ่น ในเวียดนามโดยKim Đồng Publishing House และโปแลนด์โดยWaneko
นอกจากนี้วานิทัสยังเผยแพร่ให้สามารถอ่านรายตอนได้ที่แอป Manga-up ซึ่งเป็นของสำนักพิมพ์สแควร์เอนิกซ์ที่มาเปิดแอปในเซิร์ฟโกลบอล โดยจะแปลเป็นภาษาอังกฤษ และอัปเดตตรงตามญี่ปุ่น
แหล่งข้อมูลอื่น

เว็บไซต์ทางการของซีรีย์มังงะ "บันทึกแวมไพร์วานิทัส" (ญี่ปุ่น)
เว็บไซต์ทางการของ Siam Inter Comics (ไทย)
| ด ค กบันทึกแวมไพร์วานิทัส โดย จุง โมจิซูกิ |
| --- | --- |
 ตอนในมังงะ  ตอนในอนิเมะ  "Your Name"  ตัวละคร วานิทัส
นิยาม 5

นิยาม 5 หมายถึง กำหนดอันแน่นอน, ความเป็นไปอันมีระเบียบแน่นอนของธรรมชาติ, กฎธรรมชาติ อันครอบคลุมทุกสิ่งทุกอย่าง ทุกสิ่งทุกอย่างดำเนินไปตามกฎทั้ง 5 ประการนี้ ได้แก่
อุตุนิยาม (physical laws) คือ กฎธรรมชาติเกี่ยวกับปรากฏการณ์ธรรมชาติ เช่น อุณหภูมิ ดินฟ้าอากาศ สิ่งแวดล้อม
พีชนิยาม (biological laws) คือ กฎธรรมชาติที่เกี่ยวกับพันธุกรรม กระบวนการถ่ายทอดข้อมูลของสิ่งมีชีวิตทั้งพืช สัตว์ เชื้อโรค ผ่านการสืบพันธุ์
จิตนิยาม (psychic law) คือ กฎธรรมชาติเกี่ยวกับการทำงานของจิต เจตสิก
กรรมนิยาม (Karmic Laws,Action Laws) คือ กฎแห่งกรรม คือกฎแห่งการกระทำและผลของการกระทำ
ธรรมนิยาม (General Laws) อันได้แก่กฎไตรลักษณ์ คือ อนิจจัง ทุกขัง อนัตตา
ดูเพิ่ม

จูฬกัมมวิภังคสูตร
มหากัมมวิภังคสูตร
อุปปาทสูตร
อำเภอไชยา

สำหรับความหมายอื่น ดูที่ ไชยา (แก้ความกำกวม)
ระวังสับสนกับ อำเภอไชโย
| อำเภอไชยา |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Chaiya
วัดพระบรมธาตุไชยาราชวรวิหาร
คำขวัญ: พระบรมธาตุคู่เมือง รุ่งเรืองพุทธศาสน์ พุทธทาสปราชญ์โลก สวนโมกขพลาราม ลือนามศรีวิชัย ผ้าไหมพุมเรียง ทะเลเคียงหาดทราย แหล่งซื้อขายไข่เค็ม
แผนที่จังหวัดสุราษฎร์ธานี เน้นอำเภอไชยา
พิกัด: 9°23′12″N 99°12′0″E﻿ / ﻿9.38667°N 99.20000°E﻿ / 9.38667; 99.20000
ประเทศ:  ไทย
จังหวัด: สุราษฎร์ธานี
พื้นที่
 • ทั้งหมด: 1,004.63 ตร.กม. (387.89 ตร.ไมล์)
ประชากร (2564)
 • ทั้งหมด: 51,760 คน
 • ความหนาแน่น: 51.52 คน/ตร.กม. (133.4 คน/ตร.ไมล์)
รหัสไปรษณีย์ : 84110
รหัสภูมิศาสตร์: 8406
ที่ตั้งที่ว่าการ: ที่ว่าการอำเภอไชยา ถนนรักษ์นรกิจ ตำบลตลาดไชยา อำเภอไชยา จังหวัดสุราษฎร์ธานี 84110
 ส่วนหนึ่งของสารานุกรมประเทศไทย
ไชยา เป็นอำเภอหนึ่งในจังหวัดสุราษฎร์ธานี เคยเป็นเมืองเก่าแก่มากแห่งหนึ่งในทางใต้ของภูมิภาคนี้ เชื่อกันว่าเคยเป็นที่ตั้งของอาณาจักรศรีวิชัยในสมัยโบราณ โดยมีหลักฐานทั้งโบราณวัตถุและโบราณสถานจำนวนมาก
ที่ตั้งและอาณาเขต

อำเภอไชยาเป็นอำเภอหนึ่งของจังหวัดสุราษฎร์ธานี อยู่ห่างจากกรุงเทพมหานคร 614 กิโลเมตร ห่างจากบ้านดอนไปทางทิศเหนือ 38 กิโลเมตร ห่างจากฝั่งทะเลประมาณ 7 กิโลเมตร มีอาณาเขตติดต่อ ดังนี้
ทิศเหนือ ติดต่อกับอำเภอท่าชนะ
ทิศตะวันออก ติดต่อกับอ่าวไทย
ทิศใต้ ติดต่อกับอำเภอท่าฉาง
ทิศตะวันตก ติดต่อกับ อำเภอกะเปอร์
ประวัติ

อำเภอไชยาเดิมมีฐานะเป็นเมืองเรียกว่า  เมืองไชยา ซึ่งเป็นเมืองหนึ่งในจำนวน 3 เมืองในอาณาจักรศรีวิชัยที่เจริญรุ่งเรืองมาก เป็นศูนย์กลางการปกครองและศูนย์กลางการค้าขายกับต่างประเทศ รวมทั้งเป็นศูนย์กลางการเผยแพร่ศาสนา แต่ต่อมาปี พ.ศ. 1568 ได้ถูกอาณาจักรจากภาคใต้ของอินเดียเข้ายึดอำนาจไว้ได้ ทว่าก็เป็นไปชั่วคราวเท่านั้นก็สามารถรวมคนตั้งตัวได้อีก และได้ทำการรบพุ่งชิงความเป็นใหญ่เพื่อชิงเกาะสุมาตราและแหลมมลายูกับอาณาจักรมัชปาหิต (ชวา) จนอ่อนกำลังทั้งคู่ จึงถูกอาณาจักรสุโขทัยตีได้ และเข้าครอบครองไว้ทั้งหมดในปี พ.ศ. 1800 ดังนั้นเมืองไชยาซึ่งเป็นเมืองหลวงของอาณาจักรศรีวิชัยก็ตกเป็นขอบขัณฑสีมาของอาณาจักรสุโขทัยแต่บัดนั้น
ประวัติศาสตร์เมืองไชยาระยะต่อจากนั้นก็เงียบหายไปจนกระทั่งปี พ.ศ. 2328 (สมัยกรุงรัตนโกสินทร์) พม่ายกกองทัพซึ่งคนไทยรู้จักกันดีในชื่อ สงครามเก้าทัพ บุกเข้าตีเมืองชุมพร แล้วตีเรื่อยจนถึงเมืองไชยา พร้อมกับเผาเมืองเสียจนถาวรวัตถุเป็นซากปรักหักพังเหลือไว้เป็นอนุสรณ์
เดิมอำเภอท่าฉางและอำเภอท่าชนะเคยรวมอยู่เป็นอำเภอเดียวกันกับอำเภอไชยา ต่อมาอำเภอท่าฉางแยกออกเป็นกิ่งอำเภอท่าฉาง และได้รับการยกฐานะเป็นอำเภอท่าฉางเมื่อ พ.ศ. 2482 สำหรับอำเภอท่าชนะแยกออกเป็นกิ่งอำเภอท่าชนะเมื่อวันที่ 1 มกราคม พ.ศ. 2491 และต่อมาได้รับการยกฐานะเป็นอำเภอท่าชนะ เมื่อ วันที่ 6 มิถุนายน พ.ศ. 2499
ต่อมาเมื่อวันที่ 1 ตุลาคม พ.ศ. 2490 ทางราชการได้จัดตั้งศาลจังหวัดและเรือนจำขึ้นที่อำเภอไชยา และเมื่อวันที่ 9 กุมภาพันธ์ พ.ศ. 2496 อำเภอไชยาได้รับการยกฐานะขึ้นเป็นอำเภอชั้น 2
ปัจจุบันอำเภอไชยาแบ่งการปกครองออกเป็น 9 ตำบล มี 53 หมู่บ้าน มีการปกครองส่วนท้องถิ่น 2 หน่วย คือ เทศบาล และ องค์การบริหารส่วนตำบล
รายนามเจ้าเมืองไชยา

ตามจดหมายเหตุของหมื่นอารีราษฎร์ (วิน สาลี) บันทึกไว้ว่า สมเด็จกรมพระยาดำรงราชานุภาพ เสนาบดีกระทรวงมหาดไทย ได้มีรับสั่งให้พระยาวจีสัตยารักษ์ (ขำ ศรียาภัย) เจ้าเมืองไชยา ให้ช่วยสืบหานามตำแหน่งเจ้าเมืองไชยาและนามเดิมตั้งแต่คนแรกตลอดมา จึงได้จัดการสืบหาได้ตามคำบอกเล่าของขุนนาคเวชวีรชน (จบ นาคเวช) อดีตกำนันตำบลทุ่ง และพระยาศรีสงคราม (ช่วย) ปลัดเมืองไชยานอกราชการ ดังนี้
พระยาพิชิตภักดีศรีพิชัยสงคราม (สุลต่านมุสตาฟา سلطان مصطفى) มะระหุมปะแก
พระยาพิชิตภักดีศรีพิชัยสงคราม (เตาฟิค توفيق) มะระหุมตาไฟ
พระยาพิชิตภักดีศรีพิชัยสงคราม (มะระหุมมุดา)
พระยาวิชิตภักดีศรีพิชัยสงคราม (บุญชู)
พระยาวิชิตภักดีศรีพิชัยสงคราม (พุทโธ)
พระยาวิชิตภักดีศรีพิชัยสงคราม (หัวสั่น)
พระยาวิชิตภักดีศรีพิชัยสงคราม (มี)
พระยาวิชิตภักดีศรีพิชัยสงคราม (ท้วม)
พระยาวิชิตภักดีศรีพิชัยสงคราม (ปลอด)
พระยาวิชิตภักดีศรีพิชัยสงคราม (กลิ่น)
พระยาวิชิตภักดีศรีพิชัยสงคราม (กลับ)
พระยาวิชิตภักดีศรีพิชัยสงคราม (จุ้ย)
พระยาวิชิตภักดีศรีพิชัยสงคราม (น้อย)
พระยาวิชิตภักดีศรีพิชัยสงคราม (ขำ ศรียาภัย)
นายพินิจราชการ (ปิ้ว)
หลวงวิเศษภักดี (อวบ)
การแบ่งเขตการปกครอง > การปกครองส่วนภูมิภาค

อำเภอไชยาแบ่งเขตการปกครองออกเป็น 9 ตำบล 54 หมู่บ้าน ได้แก่
การแบ่งเขตการปกครอง > การปกครองส่วนท้องถิ่น

ท้องที่อำเภอไชยาประกอบด้วยองค์กรปกครองส่วนท้องถิ่น 9 แห่ง ได้แก่
เทศบาลตำบลตลาดไชยา ครอบคลุมพื้นที่ตำบลตลาดไชยาทั้งตำบลและบางส่วนของตำบลเลม็ด
เทศบาลตำบลพุมเรียง ครอบคลุมพื้นที่ตำบลพุมเรียงทั้งตำบล
เทศบาลตำบลเวียง ครอบคลุมพื้นที่ตำบลเวียงทั้งตำบล
องค์การบริหารส่วนตำบลเลม็ด ครอบคลุมพื้นที่ตำบลเลม็ด (นอกเขตเทศบาลตำบลตลาดไชยา)
องค์การบริหารส่วนตำบลทุ่ง ครอบคลุมพื้นที่ตำบลทุ่งทั้งตำบล
องค์การบริหารส่วนตำบลป่าเว ครอบคลุมพื้นที่ตำบลป่าเวทั้งตำบล
องค์การบริหารส่วนตำบลตะกรบ ครอบคลุมพื้นที่ตำบลตะกรบทั้งตำบล
องค์การบริหารส่วนตำบลโมถ่าย ครอบคลุมพื้นที่ตำบลโมถ่ายทั้งตำบล
องค์การบริหารส่วนตำบลปากหมาก ครอบคลุมพื้นที่ตำบลปากหมากทั้งตำบล
ภูมิศาสตร์ > ลักษณะภูมิประเทศ

ท้องที่อำเภอไชยาแบ่งออกเป็นสามตอน  คือทางทิศตะวันออกซึ่งติดกับทะเลเป็นที่ราบน้ำเค็ม  มีป่าไม้ชายเลน ไม้เบญจพรรณ และทุ่งหญ้าที่ไม่สามารถเลี้ยงสัตว์ได้  ตอนกลางเป็นที่ราบลุ่ม เดิมมีน้ำไหลผ่านตลอดทั้งปี แต่ปัจจุบันน้ำจะแห้งในระหว่างเดือน 5 และเดือน 6 ทางทิศตะวันตกเป็นที่ราบสูง ประกอบด้วยภูเขาและป่าไม้ พื้นที่ตอนนี้เป็นสวนยางและสวนผลไม้ยืนต้นทั่วไป
ภูมิศาสตร์ > ลักษณะภูมิอากาศ

มีฝนตกชุกเกือบตลอดปี เพราะตั้งอยู่ในคาบสมุทรจึงได้รับลมมรสุมเต็มที่ มีเพียง 2 ฤดู คือ ฤดูแล้งและฤดูฝน ซึ่งเริ่มตั้งแต่เดือนกุมภาพันธ์ถึงเดือนเมษายนและเดือนพฤษภาคมถึงเดือนธันวาคมตามลำดับ
ภูมิศาสตร์ > ลำน้ำสำคัญ

อำเภอไชยามีลำน้ำสำคัญ 2 สาย คือ
คลองไชยา ต้นกำเนิดจากแพรกหรือแควต่าง ๆ ในทิวเขาแดนซึ่งเป็นทิวเขากั้นระหว่างอำเภอกะเปอร์ (จังหวัดระนอง) กับอำเภอไชยา ไหลผ่านตำบลโมถ่าย ตำบลป่าเว ตำบลเวียง แล้วไหลผ่านแยกลงทะเลที่ปากน้ำท่าปูนและปากน้ำไชยา ตำบลเลม็ด เมื่อ 100 ปีก่อนเรือใบสามารถแล่นมาถึงวัดพระบรมธาตุได้
คลองตะเคียน ต้นกำเนิดจากทิวเขาจอมสีในอำเภอท่าชนะ ไหลเข้าสู่อำเภอไชยาที่ตำบลป่าเว ผ่านตำบลตลาดไชยา ตำบลทุ่ง และไหลออกปากน้ำที่ตำบลพุมเรียง
เศรษฐกิจ > การทำนา

เนื้อที่เพื่อการทำนามีไม่ถึงครึ่งหนึ่งของเนื้อที่ ทั้งหมดแต่การทำนาก็นับว่าเป็นอาชีพหลัก โดยทั่วไปส่วนใหญ่ทำกันรอบ ๆ บริเวณตัวเมือง (อำเภอและตลาด) ยิ่งห่างออกไปก็มีเนื้อที่เพาะปลูกน้อยลงตามลำดับ ปัจจุบันเริ่มมีการทำนาปีละ 2 ครั้งกันหลายตำบล สำหรับการเกี่ยวข้าวนั้น แต่เดิมชาวไชยาใช้วิธีลงแขกกัน คือนัดกันไปเก็บเกี่ยวของคนนั้นในวันหนึ่งของคนนี้อีกวันหนึ่งสลับกันไป ซึ่งปัจจุบันยังมีให้เห็นในหลายหมู่บ้าน เครื่องมือเก็บเกี่ยวนั้น แต่เดิมชาวไชยาใช้ "ตรูด" ปัจจุบันกำลังสูญหายไปและมีคนใช้น้อยมาก บางคนไม่สามารถใช้ตรูดได้แล้ว เพราะหันไปใช้เคียวสำหรับเก็บเกี่ยวเกือบทั่วไป
เศรษฐกิจ > การทำไร่

แต่เดิมทำกันประปรายทางแถบที่เป็นที่ราบสูงทางตะวันตกบริเวณเชิงเขา แต่ส่วนใหญ่เป็นการทำไร่แบบเลื่อนลอย
เศรษฐกิจ > การทำสวน

การทำสวนของชาวไชยาที่กำลังขยับขยายและกำลังทำกันอย่างกว้างขวางมากยิ่งขึ้น ปัจจุบันคือการทำสวนยางพารา ซึ่งทำกันมากทางตะวันตกและเขตติดต่ออำเภอท่าฉาง
เศรษฐกิจ > การเลี้ยงสัตว์

สัตว์ที่เลี้ยงกันมากและมีอยู่เกือบทุกตำบล คือ หมู เป็ด ไก่ วัว และควาย โดยเฉพาะการเลี้ยงไก่ เป็ดมีการเลี้ยงเป็นฟาร์มขนาดใหญ่และขนาดกลางอยู่หลายแห่ง ซึ่งนอกเหนือจากการเลี้ยงเป็นประจำบ้านจำนวนน้อยที่มีอยู่ไปทั่ว
เศรษฐกิจ > การประมง

เนื่องจากอาณาเขตทางด้านทางด้านตะวันออกของอำเภอไชยา ติดต่อกับทะเลคืออ่าวบ้านดอน  ดังนั้นอาชีพอีกอย่างหนึ่งของชาวไชยาคือการประมง ซึ่งนับได้ว่าเป็นอาชีพที่สำคัญไม่ยิ่งหย่อนไปกว่าการประกอบอาชีพการเกษตรเลย โดยเฉพาะราษฎรที่อาศัยอยู่ริมทะเล ตั้งแต่เขตติดต่ออำเภอท่าชนะจนถึงเขตอำเภอท่าฉาง ต่างก็ยึดอาชีพการประมงเป็นอาชีพหลัก คือราษฎรตำบลตะกรบ พุมเรียง และเลม็ด แต่ที่หนาแน่นที่สุดได้แก่ราษฎรตำบลพุมเรียง ชาวไชยาทำการประมงด้วยวิธีต่าง ๆ กันออกไป  ตั้งแต่แห อวน ขนาดเล็กริมน้ำตื้น จนถึงขนาดใช้เครื่องมือที่เกิดจากเทคโนโลยีสมัยใหม่เหมือนกับการประมงทั่วไปของไทย ปัจจุบันอาชีพใหม่ของชาวประมงคือการเลี้ยงหอยแครง หอยแมลงภู่ และที่ได้รับผลแล้วที่ปากน้ำพุมเรียง อีกอย่างหนึ่งคือการทำนากุ้ง